สถานีพัฒนาที่ดินสุรินทร์ ลุยช่วยเกษตรกร เปลี่ยนนาข้าวเป็นเกษตรผสมผสาน
ปัญหาการทำการเกษตรบนพื้นที่ที่ไม่เหมาะสม ทำให้เกษตรกรหลายรายต้องใช้ต้นทุนการผลิตที่สูงเกินความจำเป็น และได้ผลผลิตที่ไม่มีคุณภาพ แต่ด้วยเทคโนโลยีและวิทยาการในปัจจุบัน ทำให้เราสามารถตรวจสอบสภาพพื้นที่แต่ละจังหวัดได้ว่า พื้นที่ใด มีความเหมาะสมกับการทำเกษตรกรรมรูปแบบใด,นายอุดมศักดิ์ มั่นจิต เกษตรกร ต.หนองขวาว อ.ศรีขรภูมิ จ.สุรินทร์ กล่าวว่า เดิมตนเคยทำนาบนพื้นที่กว่า 10 ไร่ มานานกว่า 10 ปี แต่ไม่ประสบผลสำเร็จเท่าที่ควร เนื่องจากเป็นพื้นที่ดอน ไม่มีแหล่งน้ำ เจอปัญหาฝนแล้ง น้ำไม่พอใช้ ทำให้ผลผลิตข้าวไม่ดี แม้จะใส่ปุ๋ยไปมาก ส่งผลให้ต้นทุนการผลิตสูง แต่ผลผลิตที่ได้ไม่คุ้มทุน ปีใดฝนทิ้งช่วงก็ไม่มีรายได้เลย ปีใดฝนดีก็ยังพอได้ใช้บ้าง แต่ส่วนมากน้ำจะไม่พอ ฝนตกมา น้ำก็จะหมดไปตามฝน,กระทั่งสถานีพัฒนาที่ดินสุรินทร์ มีโครงการมาขุดบ่อน้ำตามไร่นา จึงเกิดความสนใจ เพราะต้องการแหล่งน้ำไว้ใช้ปลูกพืช นอกจากนี้สถานีพัฒนาที่ดินสุรินทร์ยังได้เข้ามาช่วยเหลือ ดำเนินโครงการบริหารจัดการพื้นที่เกษตรกรรม ตามนโยบายของกรมพัฒนาที่ดิน เพื่อแนะนำให้เกษตรกรสามารถเลือกทำการเกษตรให้เหมาะสมกับสภาพพื้นที่ของตนเอง เพื่อลดต้นทุนการผลิต โดยสนับสนุนให้หันมาทำการเกษตรแบบผสมผสาน เพื่อลดความเสี่ยงที่จะเกิดขึ้น โดยเริ่มจากการสนับสนุนปัจจัยพื้นฐาน เป็นแหล่งน้ำขนาดเล็ก ให้กับพื้นที่ของเกษตรกร แล้วจึงปรับเปลี่ยนให้หันมาทำเกษตรผสมผสาน ตามความสมัครใจ เพื่อทดแทนการทำนาเพียงอย่างเดียว ทำให้ตอนนี้ตนเองสามารถปลูกพืชผักสวนครัว มีไว้บริโภคเองทุกวัน เหลือจากบริโภคก็สามารถนำไปจำหน่ายได้เกือบทุกวัน ทำให้ครอบครัวมีรายได้บ้าง,นางสาวนิภาพร ไชยศรี นักวิชาการเกษตรปฏิบัติการ สถานีพัฒนาที่ดินสุรินทร์ กล่าวว่า แต่เดิมพื้นที่บริเวณนี้เกษตรกรก็จะทำการปลูกข้าวเพียงอย่างเดียว เป็นเกษตรเชิงเดี่ยว ซึ่งพื้นที่ในการปลูกข้าวก็ไม่มีน้ำ ไม่เหมาะสมสำหรับการปลูกข้าว สถานีพัฒนาที่ดินสุรินทร์ จึงได้มีโครงการปรับเปลี่ยนพื้นที่ไม่เหมาะสมเป็นเกษตรผสมผสาน เพื่อที่จะให้เกษตรกรลดความเสี่ยงในการปลูกพืชเชิงเดี่ยว ให้มาปลูกพืชหลายๆ ชนิด เพื่อที่จะให้เกษตรกรมีรายได้เพิ่มจากการปลูกข้าว ,นอกจากนี้ ยังได้เข้ามาให้ความรู้ด้านการปรับปรุงบำรุงดินให้กับเกษตรกร โดยเริ่มจากการตรวจวิเคราะห์ดิน เพื่อให้เกษตรกรทราบถึงปัญหาของดินในพื้นที่ของตน แล้วจึงนำวัสดุเหลือใช้ในชุมชน ไม่ว่าจะเป็นฟางข้าว มูลสัตว์ เศษใบไม้ มาผลิตเป็นปุ๋ยหมัก และสารชีวภัณฑ์จาก สารเร่ง พด. สูตรต่างๆ เพื่อนำไปใช้ทดแทนปุ๋ยเคมีและสารเคมี เพื่อลดต้นทุนการผลิตอีกด้วย,จากการสนับสนุนอย่างเข้าใจในความต้องการของเกษตรกรของหน่วยงานรัฐ และความเชื่อใจในกรมพัฒนาที่ดินของเกษตรกร ทำให้วันนี้พื้นที่ ต.หนองขาว อ.ศรีขรภูมิ จ.สุรินทร์ เปลี่ยนจากทุ่งนาที่แห้งแล้ง กลายเป็นพื้นที่เกษตรผสมผสาน ที่มีความอุดมสมบูรณ์ สามารถสร้างรายได้ให้กับเกษตรกรได้ตลอดทั้งปี และยังขยายผลความสำเร็จไปสู่ชุมชนเกษตรกรใกล้เคียง ให้หันมาสนใจ ปรับเปลี่ยนมาทำเกษตรผสมผสาน ตามความเหมาะสมของพื้นที่ เกิดเป็นชุมชนการเกษตรที่ยั่งยืนสืบไป
ปัญหาการทำการเกษตรบนพื้นที่ที่ไม่เหมาะสม ทำให้เกษตรกรหลายรายต้องใช้ต้นทุนการผลิตที่สูงเกินความจำเป็น และได้ผลผลิตที่ไม่มีคุณภาพ แต่ด้วยเทคโนโลยีและวิทยาการในปัจจุบันทำให้เราสามารถตรวจสอบสภาพ
พด.,สถานีพัฒนาที่ดินสุรินทร์,เกษตรผสมผสาน,ขุดบ่อตามไร่,วิเคราะห์ดิน,ข่าวทั่วไป